
MARTFŰ VÁROS  POLGÁRMESTERÉTŐL                                                 
 Martfű, Szent István tér 1. Tel: 56/450-222.
ELŐTERJESZTÉS

A képviselő-testület 2013. évi munkatervének módosításáról
Tisztelt képviselő-testület!

A Képviselő-testület a 2013. évi munkatervében nem tervezte egyik ülésen sem megtárgyalni a Polgármesteri Hivatal tevékenységéről szóló beszámolót. 

Tekintettel arra, hogy a Magyarország helyi önkormányzatairól szóló 2011. évi CLXXXIX. törvény 81. § (1) bekezdésének f) pontja előírja, hogy a Jegyző évente beszámol a képviselő-testületnek a hivatal tevékenységéről, ezért kérem, hogy a Polgármesteri Hivatal tevékenységéről szóló beszámoló megtárgyalását a képviselő-testület a júniusi ülésén 4.4 napirendként tárgyalja meg.

Kérem a Tisztelt Képviselő-testületet, hogy a munkaterv módosítását szíveskedjen jóváhagyni.

Martfű, 2013. április 11.

Látta: Szász Éva 

jegyző

Határozati javaslat:

Martfű Város Önkormányzata Képviselő-testülete
……/2013.(IV.25.) Ö. határozat

A képviselő-testület 2013. évi munkatervének módosításáról

Martfű Város Önkormányzatának Képviselő-testülete megtárgyalta a 2013. évi munkatervének módosításáról szóló előterjesztést, melyet az alábbiak szerint jóváhagyólag elfogad:

A munkatervben a június hónapban tartandó 4. ülés 4.4. napirendként tárgyalja a Polgármesteri Hivatal tevékenységéről szóló beszámolót. 
Előterjesztő: Szász Éva jegyző
A beszámoló elkészítésében közreműködnek:

· A polgármesteri Hivatal irodavezetői

Leadási Határidő: június 8.

A beszámolót előzetesen véleményezi:

· A képviselő-testület valamennyi bizottsága

Erről értesülnek:

1. JNSZ Megyei Kormányhivatal Szolnok

2. Valamennyi Képviselő Helyben
